Poštovani roditelji učenika 1.-4.razreda OŠ Kistanje,

Od 11.svibnja 2020.g. u OŠ Kistanje organizirat će se nastava za dio učenika nižih razreda. Naglašavam dio, budući da epidemiološka situacija još ne dozvoljava potpuno otvaranje škola. Sve preporuke i uvjeti za organizaciju nastave preuzeti su iz slijedeća dva dokumenta: Preporuke za organizaciju rada u razrednoj nastavi i upute za vrednovanje i ocjenjivanje u mješovitom modelu nastave i Upute za sprečavanje i suzbijanje epidemije COVID-19 za ustanove ranog i predškolskog odgoja i obrazovanje te osnovnoškolske ustanove u kojima je osigurana mogućnost zbrinjavanja djece rane i predškolske dobi te učenika koji pohađaju razrednu nastavu. Oba dokumenta nalaze se u privitku ove obavijesti.

U školu se djeca smiju poslati samo u iznimnim slučajevima. Uvjeti koji moraju biti ispunjeni da bi mogli poslati djecu u školu su slijedeći:

1. Oba roditelja su zaposlena i nemaju mogućnost drugačijeg zbrinjavanja djeteta u vrijeme dok su na poslu (naglašavam da će se u OŠ Kistanje nastava izvoditi samo u razdoblju od 08,00 do 12,00 sati radnim danom, prema rasporedu predmeta. Nastave stranog jezika, vjeronauka, glazbene kulture i izvannastavnih aktivnosti neće biti. Nastava tjelesne i zdravstvene kulture izvodit će se prema preporukama HZJZ)
2. Dijete nema kroničnih bolesti (respiratornih, kardiovaskularnih, dijabetes, malignih bolesti, imunodeficijencija, većih tjelesnih ili motoričkih oštećenja)
3. Niti jedan od ukućana s kojima dijete boravi ili osobe s kojima je dijete u svakodnevnom kontaktu nemaju kroničnih bolesti (respiratornih, kardiovaskularnih, dijabetes, malignih bolesti, imunodeficijencija, većih tjelesnih ili motoričkih oštećenja)
4. Niti jedan od ukućana s kojima dijete boravi ili osobe s kojima je dijete u svakodnevnom kontatku nisu u samoizolaciji ili karanteni i nisu u povećanom riziku zaraze virusom COVID-19
5. Dijete nema povišenu tjelesnu temperaturu, respiratorne simptome poput kašlja i kratkog daha ili druge simptome bolesti poput gripe ili prehlade.

U slučaju da dijete ispunjava sve gore navedene uvjete i roditelji ga žele poslati na nastavu u OŠ Kistanje, oba roditelja MORAJU POTPISATI PISANU IZJAVU (nalazi se u privitku ove obavijesti) u kojoj jamče da su ispunjeni svi gore navedeni uvjeti i da će se dijete strogo pridržavati svih propisanih epidemioloških mjera koje se odnose na boravak djeteta u školi.

Nastava za većinu djece koja ostaju kod kuće i dalje će se odvijati kao i do sada, tj. putem komunikacijskih kanala koje su uspostavile njihove učiteljice, odnosno virtualno ali i putem Škole na trećem. Ukoliko ne bude djece koja će pohađati nastavu u OŠ Kistanje, nastava će i dalje odvijati virtualno za sve.

O svim drugim detaljima bit ćete obaviješteni u tjednu od 4. do 8.svibnja.

S poštovanjem,

Ravnateljica OŠ Kistanje:

Sanja Marasović Stručić, prof.